मारुति मानेसर में श्रमिकों ने मनाया यूनियन दिवस, फहराया झंडा
गुड़गांव. मारुतिसुजुकी वर्कर यूनियन के सदस्य यूनियन की छठी वर्षगांठ मनाते हुए।
गुड़गांव |बुधवार को आईएमटी मानेसर में मारुति सुजुकी इंडिया लिमिटेड स्थित मारुति सुजुकी वर्कर्स यूनियन की छठी वर्षगांठ मनाई गई। एमएसडब्ल्यू यूनियन नेताओं ने ध्वजारोहण किया तथा श्रमिकों को यूनियन दिवस की शुभकामनाएं दीं। दोपहर 2.30 बजे से 4.30 बजे तक श्रमिक ने सभा को संबोधित किया। यूनियन प्रधान अजमेर सिंह महासचिव दौलतराम ने कहा कि बड़ी कुर्बानियों के साथ यूनियन का गठन हुआ है। हमें इसे याद रखना चाहिए। यूनियन की एकता ही श्रमिकों के लिए सब कुछ है। सभा में मारुति सुजुकी मजदूर संघ की छह यूनियन के साथ समस्त आईएमटी की श्रमिक यूनियन, धारूहेड़ा, बावल की सभी यूनियन उपस्थित रहीं।
एमएसडब्ल्यू सहित तमाम एमएसएमएस के नेताओं ने कहा कि निर्दोष साथियों को न्याय दिलाने के लिए पूरी ताकत झोंकेंगे। बिना किसी आरोप के निकाले श्रमिक साथियों की नौकरी वापस लाने के हर संभव प्रयास करेंगे। मानेसर के बर्खास्त प्रोविजनल कमेटी से रामनिवास, खुशी राम, जितेंद्र धनखड़ ने सभी श्रमिकों की एकता के बल पर बनी यूनियन को बधाई दी और कहा कि जेल में बंद श्रमिकों तथा नौकरी से हाथ धोकर बैठे श्रमिकों की सभी साथियों ने मदद की। संघ के मुख्य संरक्षक कुलदीप जाघूं ने कहा कि मारुति मजदूर संघ मारुति श्रमिकों के साथ मानेसर से लेकर बावल तक सभी श्रमिकों के हितों को लेकर प्रतिबद्ध हैं। संघ के नेताओं में मारुति गुड़गांव से राजेश कुमार, सतीश कुमार, नरेंद्र कुमार, जगतार सिंह, विनोद यादव, प्रवेश यादव, राम निवास, वरुण एमपीटी से मनोज यादव आदि मौजूद रहे।
awa_Deva hin_Deva hin_Deva hin_Deva